CELEX: 22013D0026
Language: lt
Date: 1359676800000
Title: 2013 m. vasario 1 d. EEE jungtinio komiteto sprendimas Nr. 26/2013, kuriuo iš dalies keičiamas EEE susitarimo XX priedas (Aplinka)

30.5.2013   
            
            
               LT
            
            
               Europos Sąjungos oficialusis leidinys
            
            
               L 144/32
            
         EEE JUNGTINIO KOMITETO SPRENDIMAS
   Nr. 26/2013
   2013 m. vasario 1 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2008 m. spalio 22 d. Europos Parlamento ir Tarybos reglamentas (EB) Nr. 1102/2008 dėl metalinio gyvsidabrio ir tam tikrų gyvsidabrio junginių ir mišinių eksporto uždraudimo bei metalinio gyvsidabrio saugaus saugojimo (1);
            
         
               (2)
            
            
               Reglamentas (EB) Nr. 1102/2008 aiškinamas atsižvelgiant į tai, kad EEE susitarimas netaikomas prekybai su trečiosiomis šalimis, todėl reglamento nuostatos, kuriomis draudžiamas gyvsidabrio eksportas, netaikomos ELPA valstybėms. Tačiau, kadangi nuostatos dėl atliekomis laikomo gyvsidabrio yra svarbios EEE, ELPA valstybės bendradarbiaus siekdamos užtikrinti, kad eksporto draudimas būtų veiksmingas;
            
         
               (3)
            
            
               todėl EEE susitarimo XX priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo XX priede po 22 punkto (Tarybos direktyva 96/59/EB) įterpiamas šis punktas:
   
               „22a.
            
            
               
                  32008 R 1102: 2008 m. spalio 22 d. Europos Parlamento ir Tarybos reglamentas (EB) Nr. 1102/2008 dėl metalinio gyvsidabrio ir tam tikrų gyvsidabrio junginių ir mišinių eksporto uždraudimo bei metalinio gyvsidabrio saugaus saugojimo (OL L 304, 2008 11 14, p. 75).
               Reglamento nuostatos šio Susitarimo tikslais pritaikomos taip:
               
                           a)
                        
                        
                           1 straipsnis išdėstomas taip:
                           „Metalinio gyvsidabrio (Hg, CAS RN 7439-97-6), gyvsidabrio rūdos, gyvsidabrio (I)chlorido ((Hg2Cl2, CAS RN 10112-91-1), gyvsidabrio (II)oksido (HgO, CAS RN 21908-53-2) ir metalinio gyvsidabrio mišinių su kitomis medžiagomis, įskaitant gyvsidabrio lydinius, kuriuose gyvsidabrio koncentracija sudaro ne mažiau kaip 95 % pagal masę, eksportas iš ES į ELPA valstybes ir atvirkščiai bei jo prekyba tarp ELPA valstybių yra leidžiami.
                           Tai nepažeidžia galiojančių griežtesnių importo ar eksporto draudimų ELPA valstybėje įtraukus šį reglamentą į EEE susitarimą.
                           ELPA valstybės imasi veiksmingų priemonių užtikrinti, kad pirmoje pastraipoje nurodytas gyvsidabris, gyvsidabrio junginiai ir mišiniai nebūtų eksportuojami iš ES į trečiąją šalį per ELPA valstybę. Taip pat draudžiama maišyti metalinį gyvsidabrį su kitomis medžiagomis vien tik metalinio gyvsidabrio eksporto iš ES į trečiąją šalį per ELPA valstybę tikslais. Tai netaikoma pirmoje pastraipoje nurodytų junginių eksportui mokslinių tyrimų ir taikomosios veiklos, medicinos ar analizės tikslais.“
                        
                     
                           b)
                        
                        
                           9 straipsnis netaikomas ELPA valstybėms.“
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Reglamento (EB) Nr. 1102/2008 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2013 m. vasario 2 d., jei buvo pateikti visi pranešimai pagal EEE susitarimo 103 straipsnio 1 dalį (2).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. vasario 1 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 304, 2008 11 14, p. 75.
   
      (2)  Konstitucinių reikalavimų nenurodyta.